**Referat skolebestyrelsesmøde**

Torsdag den 26. januar kl. 18.30 – 21.00  
Konferencelokalet på Borupgårdskolen

|  |  |  |
| --- | --- | --- |
| **Deltagere** |  | **Afbud** |
| Formand | Alexander Houen |  |
| Forældrerepræsentanter | Trine Heller Jensen |  |
|  | Maj Britt Have | x |
|  | Birgit Mørup |  |
|  | Anneli Giske-Willumsen |  |
|  | Jesper Hersbro |  |
|  | Bo Jespersen |  |
|  | Thomas Petersson | x |
| Medarbejderrepræsentant | Jesper Petersen |  |
|  | Kristian Tougaard Olesen |  |
|  | Mette Ekelund (observatørstatus) |  |
|  | Caroline Hermann |  |
| Suppleant | Christian Trebbien (1.) |  |
|  | Maj-Britt Voss Bertelsen (2.) |  |
|  | Niels Peder Knudsen (3.) |  |
|  | Caroline Hermann |  |
|  | Marketta Sanders |  |
| Elevrepræsentanter | Mikkel Ørsted Lund 6B |  |
|  | Victoria Pedersen 6K | x |
|  | Silas 8i (næstformand) | x |
| Ekstern repræsentant | Frank S. Jensen |  |
| Politisk repræsentant | Lisbeth Læssøe (observatørstatus) | x |
| Sekretariat (ledelse) | Tanja Steffe Nøhr |  |
|  | Tue Bach Andersen |  |
|  | Mette Sabra |  |

1. **Godkendelse af dagsorden** (5 min.)

*Godkendt*

1. **Økonomi** (15 min.)Regnskab 2016, herunder faktorer, der har påvirket resultatet.

*Tanja fremlagde regnskabsresultat for 2016.*

*Resultatet er et merforbrug på 6.237.506,- som fordeler sig på et merforbrug for 2015 på 3.506.000,- og et merforbrug i 2016 på 2.731.00.*

*Forklaringerne er flere, herunder faldende indtægter fra Skolernes ADHD afdeling grundet faldende elevtal, Budget til grunde og bygninger er overført til center for økonomi og ejendomme - skolen har i en rammestyring tidligere brugt en del af det budget på skoleaktiviteter, antallet af elever i eksterne tilbud var højere end forventet og sidst er vores generelle budget fra 2015 til 2016 reduceret med 8,0 mio. kr. svarende til 7,9%*

*Ledelsen har ved et kvalificeret ansættelsesstop i 2016 reduceret lønbudgettet med 7,0 mio. kr. Denne reduktion vil slå fuldt igennem i budgetår 2017.*

1. **Mission og vision** (15 min.)

Skolens ledelse fremlægger den endelige formulering

*Tanja orienterede. Mission og vision kan nu ses på skolens hjemmeside*

1. **Hjemmeside i luften** (15 min.)

Præsentation af den nye hjemmeside

*Tanja fremviste ny hjemmeside (skolerne-i-snekkersten.dk)*

1. **Orientering om inklusionstjek og analyse af specialområdet** (10 min.)

Skoleleder orienterer om de to undersøgelsers formål og fremgangsmåder.

*Inklusionstjekket evaluerer på kommunens 11 indsatsområder i den kommunale handleplan ”inklusion 2016”. Inklusionstjekket sker i samarbejde med SFI som vil munde ud i rapport med en række anbefalinger.*

*Analysen af specialområdet er sat i værk og forventes afsluttet om et halvt år.*

1. **Kort tilbagemelding om skolebestyrelsens høringssvar vedr. tildelingsmodellen** (5 min.)

Evalueringen er klar til at blive forelagt politisk. Det bliver som en orienteringssag, men vil lægge op til at der arbejdes videre med at se på socioøkonomi og på grundtakst (basisudgifter pr. elev) mv., som blev drøftet på skolebestyrelsesformændenes indledende møde. Vi ved derfor endnu ikke, om der kommer en fremtidig justering.

*Der arbejdes videre på området blandt andet vedrørende den socioøkonomiske del af tildelingsmodellen og forholdstallet.*

*Yderligere ses der på grundtildelingen på taksten for en enkelt elev.*

1. **Fotografering** (15 min.)

Alle fotograferes til hjemmesiden ☺

1. **Timefordelingsplan** (15 min.)

Godkendelse af timefordelingsplan 2017/2018

*Drøftet og taget til efterretning med følgende kommentarer:*

*Foreningslivet ønsker at udskolingseleverne slutter i skolen, så tidligt som muligt hver dag, og at dette evt. kan ske ved 2 lærer ordning i UUV. Det giver mulighed for større deltagelse i fritidsaktiviteter i kommunen og mere læring på kortere skoledage.*

*Derudover bakker foreningslivet op om at samle UUV på mellemtrinet, på én dag. Det giver mulighed for et godt varieret samarbejde med klubben (Villa 5) og samarbejde omkring den åbne skole - erhvervsliv, kulturinstitutioner og foreningsliv m.v., herunder undervisning og ekskursioner uden for skolens rammer. Er det ikke muligt at tilrettelægge dette for hele mellemtrinet, er første prioritet, at gøre det for 6 klasse, da det så samtidig vil kunne være med til at understøtte overgangen til udskolingen og valg af linjer.*

*En medarbejderrepræsentant pointererede, at der bør være en evaluering af det pilotprojekt, der lige nu er i gang på 4. årgang, hvor uuv er samlet på én ugedag og foregår i Villa Fem, før der træffes endelig beslutning. Dette synspunkt blev bakket op af bestyrelse og ledelse.*

*Et bestyrelsesmedlem fandt ikke at placeringen af alle UV-timer på samme dag på mellemtrinnet var hensigtsmæssigt, og kunne ikke bakke op om forslaget.*

*Yderligere problematiserede et bestyrelsesmedlem at der er prioriteret en ekstra dansklektion på 4. klassetrin fremfor at tilgodese billekunst.*

**

1. **Ny struktur på Skolerne i Snekkersten** (15 min.)  
   Orientering om, hvordan det går på de enkelte afdelinger.

*Kristian fortalte om en udfordring med forskelle i håndtering af lærernes arbejdstid på Borupgårdskolen og i ADHD afdelingen.*

*Tue oplever en positiv tilgang hos medarbejderne og tillægger deres engagement den succesfulde sammenlægning.*

*Jesper Petersen fortæller om en generel god stemning og, at de optræk der har været til uro i elevgruppen, i forbindelse med sammenlægningen, er taget i opløbet.*

*Mette Ekelund fortæller, at der er kommet styr på sammenlægning af SFO og ombygningen af 40’er gangen. Den enkelte skolepædagog med resurseopgaver er fremadrettet organiseret omkring én gang.*

*Mette Sabra fortæller at der er løsnet op på elevernes mulighed for at benytte indendørsfaciliteter i frikvartererne.*

*Det faste punkt om ny struktur udgår fra dagsordnen. Den nye struktur er nu dagligdag. Til gengæld fastholdes bordet rundt, sådan at der fortsat er mulighed for at høre, hvordan det går på skolens matrikler.*

**Evt. /bordet rundt** (15 min.)

*Mikkel fortæller at elevrådet på BO har beskæftiget sig med temaet ”gør skolen skønnere”. Der er et ønske om flere basketballnet. Et ønske om inderum til mellemtrinseleverne, så de kan være inde i frikvartererne når det er dårligt vejr. Et ønske om at de grimme ting skrevet på væggene renses af. Der er stole, som er gået i stykker i klasserne. Ledelsen følger op.*

*Trine lagde op til drøftelse af HD’s artikel, hvor formanden udtaler sig omkring økonomien på kommunens folkeskoler. Drøftet.*

*Mette fortæller, at elever og forældre på 8. årgang har fået et tilbud om at deltage i Masterclass på Erhvervsskolen – ES Nord.*

*Birgit løftede ønsket om, at der er mere rum på møderne til at drøfte holdninger og udtrykke uenighed, også at uenigheden føres til referat.*

1. **Klasseoptimering** (15 min.)*lukket punkt*  
   I forbindelse med budget 2017 ønsker ledelsen en drøftelse af aktuelle klassestørrelser og herefter en vurdering vedr. eventuelle dispensationsansøgninger.
2. **Budget 2017** (10 min.) *lukket punkt*

Orientering vedrørende forestående kapacitetstilpasning

1. **Punkter til kommende møder**

~~Vikardækning~~

Samarbejde med idrætsforeningerne

SFO personalenormering

APV

~~Trivselsmåling~~

~~Bestyrelsen fotograferes til hjemmesiden~~

Ny organisering af den understøttende undervisning på mellemtrinnet

**Datoer for skolebestyrelsesmøderne januar til august**

26. januar, 23. februar, 24. april, 22. maj (evt. sommerafslutning)